EkBass/fiwiki-20250220-pages-articles huggingface dataset:
Donaukanal

Donaukanal (”Tonavan kanava”) on Tonavan kanavoitu sivuhaara Wienissä Itävallassa. Se on 17,3 kilometriä pitkä, ja kulkee aivan Wienin keskustan, Innere Stadtin ohi, kun taas varsinainen Tonava sivuuttaa kaupungin keskustan noin kahden kilometrin päässä. Hieman Innere Stadtin ulkopuolella Donau­kanaliin laskee myös Wienjoki. ==Sijainti== Donaukanal erkanee varsinaisesta Tonavasta Nußdorfin pato- ja sulku­rakennelmien kohdalla Döblingissä ja yhtyy pääjokeen jälleen Praterspitzissä, Praterin puistossa Simmeringissä. Wienin 23 kaupunginosasta Donaukanalin ja Tonavan välisellä saarella sijaitsevat Birigittenau (20. kaupunginosa) ja Leopoldstadt (2. kaupunginosa). Donaukanalin ylittää 15 katu- ja viisi rautatiesiltaa. Koska saksan kielessä sana Kanal saattaa tuoda mieleen avoimen viemärin, Donaukanalin nimeä on ehdotettu muutettavaksi. Yksi nimiehdotus on ollut Kleine Donau, ”Pikku Tonava”. Toistaiseksi tällaiset ehdotukset eivät kuitenkaan ole johtaneet tulokseen. == Historia == Nykyinen Donaukanal oli aikoinaan Tonavan luonnollinen eteläinen sivuhaara. Se säännösteltiin ensimmäisen kerran vuosina 1598–1600 paroni von Hoyosin johdolla. Nimitys Donaukanal (”Tonavan kanava”) tuli käyttöön vuonna 1686. 1800-luvun lopulla lähelle Donau­kanalin alkupäätä rakennettiin Schwimmtor-pato. Sen tehtävänä oli suojella kanavaa tulvilta ja ajojäiltä, ja se otettiin käyttöön vuonna 1873. Nußdorfin pato- ja sulkurakennelmat rakennettiin vuosina 1894–1899, ja ne torjuvat tulvia tehokkaammin kuin Schwimmtor. Kuitenkin myös Schwimmtor oli käytössä ensimmäiseen maailman­sotaan saakka, ja se purettiin vasta vuonna 1945. == Käyttö == 1990-luvun alussa Donaukanalin etelä­päähän, jossa se on Leopoldstadtin ja Landstraßen (2. ja 3. kaupungin­osien) rajana, sen varteen alettiin kehittää yhtenäistä virkistys­aluetta. Donaukanalia molemmilta puolilta reunustavilla ranta­penkereilla liikkuu paljon lenkkeilijöitä, pyöräilijöitä ja rulla­lautailijoita. Viime vuosina on menestyksellisesti yritetty muuttaa alue kesä­kuukausien ajaksi veto­voimaisemmaksi virkistys­alueeksi, jossa on muun muassa kesäterasseja, kirpputoreja ja kahviloita. Risteily­alukset, jotka kiertävät Leopoldstadtin ja Brigittenaun ympäri Donau­kanalia ja Tonavaa pitkin, lähtevät Schwedenplatzilta kaupungin keskustasta. Siellä on myös Wienin ja Bratislavan välillä liikennöivien Twin City Linerin laivojen Wienin-puoleinen terminaali, josta nämä laivat kulkevat alkumatkan Donau­kanalia pitkin Tonavalle Donaukanaltreiben-festivaali pidetään joka vuosi kesäkuussa muutamassa paikassa Donau­kanalin varrella. Siinä esiintymään kutsutaan etu­päässä itä­valta­laisia ammattilais- ja harrastelija­yhtyeitä, mutta vuosi vuodelta järjestäjät ovat kutsuneet yhä enemmän yhtyeitä myös naapuri­maista. == Kulttuurisia viittauksia == Donaukanalin rannat tunnetaan erityisesti Heinz Conradsin kappaleesta ”A schröge Wiesn” (”Kalteva ruoho­kenttä”), jonka myöhemmin levyttivät Willi Resetarits ja Rainhard Fendrich. Siinä päähenkilö Franz päätti olla lähtemättä lomamatkalle ja vietti sen sijaan vapaa-aikansa makoillen nurmikoilla Donau­kanalin varrella. == Lähteet == Luokka:Tonavan vesistö Luokka:Wien
HMS Amphion (1846)

HMS Amphion oli Britannian kuninkaallisen laivaston vuonna 1846 vesillelaskettu 36-tykkinen puurunkoinen höyryfregatti, joka oli alun perin tilattu purjealuksena ja valmistuksen aikana muutettu höyrykäyttöiseksi. == Valmistus == Alus tilattiin 13. toukokuuta 1828 Castor-luokan fregattina nimellä HMS Ambuscade Woolwichin telakalta. Se nimettiin 31. maaliskuuta 1831 uudelleen HMS Amphioniksi. Köli laskettiin 15. huhtikuuta 1840. Se tilattiin 18. kesäkuuta 1844 uudelleen Whiten suunnitelmien mukaisena potkurifregattina. Alus laskettiin vesille 14. tammikuuta 1846 ja valmistui 13. toukokuuta 1847. Alukseen East India Docksilla asennetun John Ericssonin suunnitteleman höyrykoneen valmisti Miller, Ravenhill and Company. Koneiston asentaminen rajoitti aluksen varasto- ja säilytystiloja merkittävästi. Aluksen rungon valmistuskustannukset olivat 36 115 puntaa ja koneiston valmistus- ja asennuskulut olivat 16 673 puntaa. Lisäksi aluksen varustaminen Sheernessissä merikelpoiseksi maksoi 22 794 puntaa.Winfield, Rif s. 164–165 Aluksen aseistus supistettiin vuonna 1848 kolmeenkymmeneen tykkiin, mutta tykkien määrä palautettiin vuonna 1856 takaisin 36:een. == Palvelus == Alus palveli Krimin sodassa kesinä 1854 ja 1855 Itämerellä. Sillä palvellut ylimatruusi George Quinnell on haudattu Isosaareen. Alus poistettiin palveluksesta 20. joulukuuta 1862 Sheernessissä ja myytiin 12. lokakuuta 1863 romutettavaksi W. Williamsille.Winfield, Rif s. 165. == Lähteet == * === Viitteet === Luokka:Kuninkaallisen laivaston fregatit Luokka:Oolannin sodan kuninkaallisen laivaston alukset
MotorSport

MotorSport on suomalainen moottoriurheilupainotteinen televisio-ohjelma, jota on esitetty lauantaisin ja sunnuntaisin Yle TV2 -kanavalla. Ensimmäinen jakso esitettiin 13. marraskuuta 2011. Ohjelmaa juontaa Nita Korhonen ja Noora Hautakangas, ja tuottaa Matti Kyllönen. Ohjelma on jatkoa päättyneelle Ruutulippu-ohjelmalle. == Lähteet == Luokka:2010-luvun suomalaiset televisiosarjat Luokka:Makasiiniohjelmat Luokka:Yle TV2:n televisio-ohjelmat
Wien (täsmennyssivu)

Wien voi tarkoittaa seuraavia: * Wien, Itävallan pääkaupunki * Wien, Wienfluss, Tonavan sivujoki Itävallassa * Wilhelm Wien (1864–1928), saksalainen fyysikko, Wienin siirtymälain keksijä, Nobelin fysiikanpalkinnon saaja
Ewert Sundja

Ewert Sundja (s. 12. kesäkuuta 1983) on virolainen muusikko, laulaja ja laulunkirjoittaja. Hän on soittanut yhtyeissä The Provokers (1998–2002), Precious (2002), Thief (2004–2009) ja Ewert and The Two Dragons (2009 alkaen). Sundja on suorittanut Tallinnan taidekoulun, opiskellut pop- ja jazzlaulua Tallinnan musiikkikoulussa ja sävellystä ja elektronista musiikkia Viron musiikki- ja teatteriakatemiassa. Vuonna 2003 Sunjda voitti nuorten laulukilpailun Kaks takti ette. Vuonna 2004 hän osallistui Viron Eurovision laulukilpailun alkukilpailuun Vaiko Eplikin kanssa laululla "Dance". == Aiheesta muualla == * Luokka:Virolaiset laulajat Luokka:Vuonna 1983 syntyneet Luokka:Elävät henkilöt
HMS James Watt

HMS James Watt oli Britannian kuninkaallisen laivaston vuonna 1853 vesillelaskettu Agamemnon-luokan 91-tykkinen toisen luokan linjalaiva. == Valmistus == Alus tilattiin 25. huhtikuuta 1847 Pembroken telakalta Cressy- luokan 84-tykkisenä toisen luokan linjalaivana nimellä HMS Audacious. Se nimettiin 18. marraskuuta 1847 HMS James Wattiksi. Alus tilattiin 14. kesäkuuta 1849 uudelleen Agamemnon-luokan aluksena ja luokiteltiin 26. maaliskuuta 1851 91-tykkiseksi toisen luokan linjalaivaksi. Alukselle asennettiin Boulton and Wattin höyrykone, joka oli ollut HMS Vulcanilla.Winfield 2014, s. 37 Köli laskettiin syyskuussa 1850. Alus laskettiin vesille 23. huhtikuuta 1853 ja valmistui 27. maaliskuuta 1854. == Palvelus == Alus otettiin palvelukseen 20. tammikuuta 1854 Plymouthissa päällikkönään George Augustus Elliot. Alus osallistui Krimin sotaan Itämerellä vuosina 1854–1855 heikosta suorituskyvystään huolimatta. Aluksen höyrykone vaihdettiin vuonna 1856, mikä maksoi 5 706 puntaa. Aluksen päällikkönä oli 1856–1857 Talavera Vernon Anson. Alus oli 23. toukokuuta 1856 Lissabonissa. Alus poistettiin palveluksesta 23. huhtikuuta 1857. Se oli telakalla Plymouthissa, kunnes se palautettiin palvelukseen 19. maaliskuuta 1859 Kanaalin laivueeseen päällikkönään Edward Codd. Alus siirrettiin Välimerelle lokakuussa ja poistettiin palveluksesta 21. kesäkuuta 1862. Alus myytiin tammikuussa 1875 Castlelle Charltoniin romutettavaksi. == Lähteet == * === Viitteet === Luokka:Agamemnon-luokan linjalaivat Luokka:Oolannin sodan kuninkaallisen laivaston alukset
Pietinen

Pietinen voi tarkoittaa seuraavia: == Paikannimenä == * Pietinen, järvi Kangasniemellä * Pietinen, järvi Äänekoskella == Sukunimenä == * Aarne Pietinen (1884–1946), valokuvaaja * Matti Pietinen, ent. Pitkänen (1859–1918), kansakoulunopettaja ja tehtailija * Matti Pietinen (1919–2009), valokuvaaja, Aarne Pietisen poika * Otso Pietinen (1916–1993), valokuvaaja, Aarne Pietisen poika * Seppo Pietinen (1925–1990), suurlähettiläs * Ville Pietinen (s. 1993), pesäpalloilija
MotorSport Evening

MotorSport Evening oli suomalainen moottoriurheilupainoitteinen televisio- ohjelma. Ohjelmaa esitettiin keskiviikkoisin Urheilu+kanavalla vuosina 2007–2008. Ohjelmaa juonsi kansainvälisiä ja suomalaisia moottoriurheilu- uutisia koostanut Erkki Vanhanen. Luokka:2000-vuosikymmenen suomalaiset televisiosarjat Luokka:Makasiiniohjelmat
Seppo Pietinen

Seppo Taito Pietinen (23. lokakuuta 1925 Viipuri – 5. toukokuuta 1990 Helsinki) oli suomalainen diplomaatti. Hän oli koulutukseltaan lainopin kandidaatti ja sai varatuomarin arvon. Hän oli suurlähettiläänä Dar es Salaamissa 1971–1973 sekä Addis Abebassa ja Lusakassa vuosina 1972–1973 sen jälkeen ulkoministeriön hallinnollisen osaston apulaisosastopäällikkö 1973–1976, suurlähettiläs Wienissä 1976–1980 ja samalla Suomen pysyvässä YK:n edustustossa sekä Pyhässä istuimessa vuosina 1977–1980Das diplomatische Korps beim Heiligen Stuhl , Limassa 1980–1983, Bogotassa vuosina 1980–1982 ulkoministeriön poliittisen osaston osastopäällikkö 1983Facta 2001, WSOY 1985, 12. osa, palsta 748–1886,Facta 2001, Täydennysosa 1990, WSOY 1990, s. 397 suurlähettiläs Pariisissa 1986–1988.Suomen Ranskan-suurlähetystö == Lähteet == Luokka:Suomen suurlähettiläät Luokka:Vuonna 1925 syntyneet Luokka:Vuonna 1990 kuolleet
Piggy Tales

Piggy Tales on animaatiosarja, jossa seurataan possujen elämää. Sarjan ensimmäinen osa julkaistiin 11. huhtikuuta 2014. Animaatiossa on 31 jaksoa. Syksyllä ilmestyi uusi Piggy Tales - Pigs at Work, jossa possut keskittyvät rakentamiseen. Pigs at Work sarjassa on 24 jaksoa, kun taas Piggy tales -sarjassa 23. Kesällä 2016 ilmestyi uusi Piggy Tales - Third Act jossa on 34 jaksoa. ==Aiheesta muualla== * Luokka:Angry Birds Luokka:Tietokoneanimaatiosarjat
Erkki Pihkala

Risto Erkki Olavi Pihkala (11. kesäkuuta 1938 Aitolahti – 2. toukokuuta 2024 Helsinki)Erkki Pihkalan kuolinilmoitus, Helsingin Sanomat 12.5.2024, s. B26. oli suomalainen taloushistorioitsija ja professori. Hän hoiti Helsingin kauppakorkeakoulussa taloushistorian henkilökohtaista ylimääräistä professuuria vuosina 1975–2002. Hänen tutkimusalaansa oli Suomen ulkomaankauppa, erityisesti Venäjän-kauppa.Facta 2001, osa 12, p. 751. WSOY 1985. Pihkala toimi vuosina 1988–1996 Suomalaisuuden liiton puheenjohtajana.Niinistö 2006, 86 == Lähteet == * === Viitteet === ==Aiheesta muualla== * Luokka:Suomalaiset historioitsijat Luokka:Suomalaiset professorit Luokka:Helsingin kauppakorkeakoulun professorit Luokka:Vuonna 1938 syntyneet Luokka:Vuonna 2024 kuolleet
Kalevi Pihlaja

Toivo Kalevi Pihlaja (13. helmikuuta 1940 Aura – 2. syyskuuta 2022 Turku) oli suomalainen kemisti ja professori.Professor Kalevi Pihlaja – A Tribute (juhlakirjoitus Kalevi Pihlaja 60 vuotta). Arkat USA, Inc. Hän oli Turun yliopiston fysikaalisen kemian professori vuodesta 1978. Hänen tutkimusalaansa olivat rakennekemia ja orgaanisen kemian spektroskooppiset menetelmät.Facta 2001, 12. osa, palsta 752. WSOY, 1985. Pihlaja vaikutti merkittävästi siihen, että Turkuun saatiin ensimmäinen nykyaikainen NMR-spektrometri, JEOL GX400, vuonna 1984 ja että Turun yliopisto ja Åbo Akademi perustivat yhteisen Kemian laitekeskuksen. Tieteellisen uransa ohessa Pihlaja hoiti lukuisia luottamustehtäviä. Hän toimi matemaattis-luonnontieteellisen tiedekunnan dekaanina Turun yliopistossa (1981–1986) ja jäsenenä Suomen Akatemian luonnontieteellisessä toimikunnassa (1980–1985). Professori Pihlajalle myönnettiin hänen ansioistaan Suomen Valkoisen Ruusun ritarikunnan I luokan ritarimerkki vuonna 1995. Suomalaisen Tiedeakatemian jäseneksi hänet kutsuttiin vuonna 1982. == Lähteet == Luokka:Suomalaiset kemistit Luokka:Suomalaiset professorit Luokka:Turun yliopiston professorit Luokka:Vuonna 1940 syntyneet Luokka:Vuonna 2022 kuolleet
Pesäpallon suomensarja 1987

Pesäpallon suomensarja pelattiin 43. kerran kaudella 1987. Sarja pelattiin kolmessa lohkossa kaksinkertaisena sarjana. Lohkovoittajat Saaren Urheilijat, Lohjan Kisa-Veikot ja Halsuan Toivo nousivat ykkössarjaan kaudeksi 1988. Näistä Saari kuitenkin kieltäytyi noususta ja ykkössarjapaikka myönnettiin lohkossa toiseksi sijoittuneelle Järvenpään Palolle. Lohkojen kolme heikointa putosi suoraan maakuntasarjaan. Kausi oli seitsemäs, jolloin suomensarja oli kolmanneksi korkein sarjataso pesäpallossa. ==Suomensarja== ===Pohjoislohko=== Joukkue O V T H Juoksut Pisteet Halsuan Toivo 22 18 2 2 211–89 38 Oulun Lippo 22 18 0 4 237–90 36 Rantsilan Raikas 22 13 1 8 213–161 27 Ylihärmän Junkkarit 22 12 1 9 177–129 25 Maaningan Mahti 22 11 2 9 195–209 24 Pattijoen Urheilijat 22 9 0 13 135–160 18 Vetelin Urheilijat 22 8 2 12 134–141 18 Haapajärven Kiilat 22 8 2 12 170–182 18 Ylivieskan Kuula 22 8 2 12 148–216 18 Kajaanin Pallokerho 22 8 1 13 159–190 17 Vimpelin Veto 2 22 7 1 14 181–243 15 Vähänkyrön Viesti 22 5 0 17 103–253 10 ===Itälohko=== Joukkue O V T H Juoksut Pisteet Saaren Urheilijat 22 19 0 3 247–103 38 Järvenpään Palo 22 17 2 3 254–96 36 Kuusankosken Puhti 22 15 2 5 212–153 32 Jyväskylän Kiri 2 22 12 5 5 158–159 27 Karjalan Maila 22 11 1 10 149–156 23 Kulhon Kunto 22 10 2 10 151–164 22 Puna-Mustat, Helsinki 22 8 2 12 153–199 18 Haminan Palloilijat 2 22 7 4 11 150–180 18 Hongikon Nuorisoseuran Urheilijat 2 22 6 3 13 151–225 15 Summan Ponnistus 22 6 1 15 129–168 13 Ilomantsin Urheilijat 22 4 3 15 126–177 11 Mäntyharjun Virkistys 22 4 1 17 117–217 9 ===Länsilohko=== Joukkue O V T H Juoksut Pisteet Lohjan Kisa-Veikot 22 20 0 2 269–107 40 Ulvilan Pesä-Veikot 22 19 0 3 263–86 38 Ikaalisten Tarmo 22 14 0 8 191–131 28 Hyvinkään Tahko 2 22 14 0 8 230–138 28 Mynämäen Vesa 22 13 0 9 176–170 26 Peräseinäjoen Toive 22 11 1 10 189–191 23 Pesäkarhut, Pori 22 10 1 11 180–190 21 Lammin Luja 22 9 2 11 150–178 20 Kauhajoen Karhu 22 5 2 15 102–177 12 Janakkalan Jana 22 5 1 16 117–217 11 Kuortaneen Kunto 22 5 1 16 115–238 11 Vihdin Pallo 22 3 0 19 95–254 6 ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1987 pesäpallo
Kummituspeli

Kummituspeli on lautapeli, jota pelataan 6 × 6-ruutuisella pelilaudalla. Pelin on kehittänyt Alex Randolph ja julkaissut Milton Bradley vuonna 1985. == Lähteet == == Aiheesta muualla == * Ghosts! Review * Ghosts! (1980) Luokka:Kilpapelit Luokka:Lasten lautapelit
Bengt Pihlström

Bengt Torsten Edvard Pihlström (3. maaliskuuta 1933 Helsinki – 2. toukokuuta 2023 Sipoo) toimi Matkailun edistämiskeskuksen (MEK) johtajana 1973–1994 ja sen jälkeen kauppa- ja teollisuusministeriön neuvottelevana virkamiehenä. Hän oli koulutukseltaan diplomiekonomi.Matkailijayhdistys, viitattu 12.11.2015 Pihlström toimi myös Suomen kansainvälisen tiedotuslehden Look at Finlandin päätoimittajana sen koko ilmestymisajan 1964–1992. Toimittajana Pihlstöm oli toiminut jo nuoruudessaan ruotsinkielisessä iltapäivälehdessä Nya Pressen. Hän oli myös mukana monien Suomea esittelevien kuvateosten ja matkailuoppaiden sekä elokuva-alan tietokirjojen, muun muassa Suomen kansallisfilmografian teossa. Pihlström osallistui 2000- ja 2010-luvuilla Sipoon kunnallispolitiikkaan ja laati kirjoituksia matkailualasta.”Pihlström, B. (2011) Matkailumies”. Teoksessa Lomasuuntana Suomi, näin teimme Suomesta matkailumaan. Suomen Matkailijayhdistys SMY ry & Suomen Matkailualan Seniorit ry (2011).B. Pihlström, O. Syrjänen, Å. Lahtinen: ”Matkailun arvot; Bengt Pihlström ja Olavi Syrjänen: Ajatustenvaihtoa matkailun arvoista”. Teoksessa Oma maa – Lomamaa, Suomen matkailun 125-vuotisjuhlakirja, Suomen Matkailijayhdistys SMY ry ja Suomen Matkailualan Seniorit ry., 2012 Kustantaja: Hipputeos Oy == Lähteet == Luokka:Suomalaiset virkamiehet Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1933 syntyneet Luokka:Vuonna 2023 kuolleet
Difenyylifosforyyliatsidi

Difenyylifosforyyliatsidi (C12H10PN3O3) on orgaanisiin fosforiyhdisteisin kuuluva yhdiste. Yhdistettä käytetään orgaanisen kemian synteeseissä erityisesti orgaanisten atsidien valmistamiseen. ==Ominaisuudet== Huoneenlämpötilassa difenyylifosforyyliatsidi on väritöntä tai kellertävää nestettä. Yhdiste ei liukene veteen, mutta hydrolysoituu hitaasti veden vaikutuksesta vetyatsidiksi. Aine liukenee muun muassa tetrahydrofuraaniin, dimetyyliformamidiin ja tolueeniin. Kuumennettaessa yli 200 °C:n lämpötilaan se hajoaa. Difenyylifosforyylin hajoaminen tässä lämpötilassa voi olla räjähdysmäinen, mikäli aine on kosketuksissa eräiden metallisuolojen tai hapettimien kanssa.Thierry Muller & Stefan Bräse: Azides, Kirk-Othmer Encyclopedia of Chemical Technology, John Wiley & Sons, New York, 2012. Viitattu 12.11.2015 ==Valmistus ja käyttö== Difenyylifosforyyliatsidia valmistetaan difenyylifosfonokloridaatin eli difenyylifosforyylikloridin ja natriumatsidin välisellä reaktiolla. Reaktiossa natriumatsidia käytetään hieman ylimäärin ja liuottimena tyypillisesti asetonia. Muodostuva tuote puhdistetaan tislaamalla alhaisessa paineessa. : Difenyylifosforyyliatsidia käytetään erityisesti orgaanisten atsidien valmistamiseen. Se reagoi stereospesifisesti alkoholien kanssa korvaten hydroksyyliryhmän atsidiryhmällä SN2-reaktiolla, ja karboksyylihappojen tai happokloridien kanssa muodostuu asyyliatsideja. Yhdistettä voidaan käyttää myös Mitsunobu-reaktioissa, aldehydien dekarbonylointireaktioissa, rengasrakenteisten ketonien reaktioissa, joissa rengaskoko pienenee, sekä tioliesterien synteeseissä. Yhdisteen käyttöä suuressa mittakaavassa rajoittaa sen suhteellisen korkea hinta, mutta laboratoriomittakaavan synteeseissä se on hyvin yleisesti käytetty reagenssi. ==Lähteet== Luokka:Fosforiyhdisteet Luokka:Orgaaniset yhdisteet
Kansainvälinen palkokasvien vuosi

Kansainvälinen palkokasvien vuosi () on Yhdistyneiden kansakuntien 68. yleiskokouksen 20. joulukuuta 2013 julistamana vuonna 2016 vietettävä vuosi. http://www.maaseuduntulevaisuus.fi/politiikka-ja-talous/yk-antoi-pavuille-ja- herneille-nimikkovuoden-1.132414 http://iyp2016.org/ http://www.fao.org/pulses-2016/en/ http://www.un.org/en/ga/search/view_doc.asp?symbol=A/RES/68/231&referer;=http://www.un.org/en/events/observances/years.shtml⟪=E Teema vuoden kunniaksi Suomessa järjestää seminaarin ainakin Luomuliitto.http://www.luomuliitto.fi/kevatseminaari-2016/ ==Lähteet== Luokka:Yhdistyneet kansakunnat Luokka:2016
Clifford Brown with Strings

Clifford Brown with Strings on yhdysvaltalaisen jazzmuusikon Clifford Brownin studioalbumi, joka julkaistiin vuonna 1955. Sovitukset teki Neal Hefti. == Kappaleet == # # # # # # # # # # # # == Kokoonpano == * Clifford Brown – trumpetti * Richie Powell – piano * Barry Galbraith – kitara * George Morrow – kontrabasso * Max Roach – rummut * Neal Hefti – sovitus ja jousien johto == Arvostelut == * Allmusic: Allmusic review == Lähteet == Luokka:Vuoden 1955 albumit Luokka:Yhdysvaltalaiset jazzalbumit
Robert LeGendre

Robert Lucien Pierre ”Bob” LeGendre (7. tammikuuta 1898 Lewiston, Maine – 21. tammikuuta 1931 Brooklyn, New York) oli yhdysvaltalainen yleisurheilija, joka kilpaili moniotteluissa ja pituushypyssä. Newark Athletics Clubia edustanut LeGendre oli 190 senttimetriä pitkä ja painoi 88 kilogrammaa.http://www.sports-reference.com/olympics/athletes/le/bob- legendre-1.html LeGendre sijoittui neljänneksi viisiottelussa vuoden 1920 kesäolympialaisissa Antwerpenissä. Hän epäonnistui Yhdysvaltain pituushypyn karsinnassa vuoden 1924 kesäolympialaisiin, joten hän osallistui Pariisissa vain viisiotteluun.Erola, Lasse: Olympialaisten outoja tapauksia, s. 136. Paasilinna, 2014. ISBN 978-952-299-026-6. Hän hyppäsi viisiottelun pituushypyssä uuden maailmanennätyksen 776 senttimetriä, joka oli 32 senttimetriä parempi kuin olympialaisten pituushyppykilpailun voittaneen William DeHart Hubbardin voittotulos. Tuo tulos riitti kuitenkin vain pronssimitaliin viisiottelussa. LeGendre teki uransa jälkeen Hollywoodiin näyttelijäsopimuksen, mutta hän ei ikinä esiintynyt yhdessäkään elokuvassa. Sen sijaan hän ryhtyi hammaslääkäriksi. LeGendre kuoli vain 33-vuotiaana vuonna 1931. == Lähteet == Luokka:Yhdysvaltalaiset yleisurheilun moniottelijat Luokka:Yhdysvaltalaiset pituushyppääjät Luokka:Yhdysvaltalaiset olympiamitalistit Luokka:Vuonna 1898 syntyneet Luokka:Vuonna 1931 kuolleet
Chongqing Jiangbein kansainvälinen lentoasema

Chongqing Jiangbein kansainvälinen lentoasema on lentoasema Chongqingin kaupungissa Kiinan keskiosassa. Lentoasema sijaitsee Chongqingin Yubein kaupunkipiirissä, noin 21 kilometriä keskustasta koilliseen. Finnair aloitti 9. toukokuuta 2012 suorat lennot Helsingin ja Chongqingin välillä. ChongqingAirport.jpg|Terminaali. 重庆江北国际机场 - panoramio.jpg|Ilmakuva. ==Lähteet== ==Aiheesta muualla== Luokka:Kiinan lentoasemat Luokka:Chongqingin rakennukset ja rakennelmat
Drag Me Down

Drag Me Down on brittiläis-irlantilaisen poikabändin One Directionin heinäkuussa 2015 julkaisema single, joka kuuluu myös heidän viidennelle studioalbumilleen Made in the A.M.. Kappaleen kesto on kolme minuuttia ja 12 sekuntia. Drag Me Down on One Directionin ensimmäinen single Zayn Malikin jätettyä yhtyeen maaliskuussa 2015.http://www.billboard.com/articles/news/6649246/one-direction-shares- first-track-without-zayn-malik-drag-me-down Se oli 11:llä listalla suosituin äänite, mukaan lukien Ranskassa ja Britanniassa. Suomen virallisella listalla kappale sijoittui parhaimmillaan kolmanneksi. Suomen latauslistalla se oli ykkösenä viikolla 32.http://www.ifpi.fi/tilastot/virallinen- lista/artistit/one+direction/drag+me+down Kappaleen musiikkivideo julkaistiin YouTubessa elokuussa 2015 ja sillä on marraskuussa 2015 yli 186 miljoonaa katselukertaa.https://www.youtube.com/watch?v=Jwgf3wmiA04 == Kappaleet == == Coverit == Suomalainen hard rock -yhtye Santa Cruz julkaisi cover-version kappaleesta marraskuussa 2016. Kappale on yhtyeen kitaristi Joonas ”Johnny Cruz” Parkkosen tuottama. === Kappaleet === == Lähteet == Luokka:One Directionin kappaleet Luokka:Santa Cruzin kappaleet Luokka:Vuoden 2015 kappaleet
Université Paris-Saclay

Université Paris-Saclay eli UPS () on teknillinen korkeakoulu Pariisin kaupungissa Ranskassa. UPS tunnetaan ennen kaikkea luonnontieteiden ja tekniikan opetuksesta sekä tutkimuksesta, mutta yliopistossa opetetaan myös johtamista, taloustieteitä, kieliä, poliittista historiaa ja filosofiaa. Se perustettiin vuonna 2014. UPS:ssa on opiskellut tai opettanut 3 Nobel- palkinnon saanuttaEssonne : le campus d’excellence Paris-Saclay est créé. Lokakuusta 2023 lähtien yliopisto on ollut IPSA:n kumppani ilmailu- ja avaruusalan kaksoistutkinnoissa.Double diplôme : partir à la conquête du spatial avec l’IPSA, l’Université Paris-Saclay et CentraleSupélec ! ==Tiedekunnat== *Arkkitehtuuri ja suunnittelu *Insinööritieteet *Humanistiset tieteet, taiteet ja yhteiskuntatieteet *Johtamistaito *Luonnontieteet *Terveystieteet ja terveysalan tekniikka == Jäsen == * CentraleSupélec * École normale supérieure de Cachan * École nationale supérieure de techniques avancées * Institut des sciences et industries du vivant et de l'environnement * École nationale de la statistique et de l'administration économique * Télécom ParisTech * École polytechnique * SupOptique * École des hautes études commerciales de Paris * Université Paris-Sud * Versailles’n yliopisto ==Lähteet== ==Aiheesta muualla== *Yliopiston kotisivut Luokka:Ranskan yliopistot Luokka:Pariisin koulutus Luokka:Seulonnan keskeiset artikkelit
Nelosen urheiluaamu

Nelosen urheiluaamu oli suomalainen urheilupainoitteinen TV-ohjelma. Ohjelmaa esitettiin lauantaisin Nelonen-kanavalla. Ensimmäinen jakso esitettiin 24. tammikuuta 2004. Viimeinen lähetys nähtiin 30. tammikuuta 2010. Ohjelman lähetysaika aluksi oli aamuisin klo 08.00–09.30 aina 18. kesäkuuta 2005 asti. 2. heinäkuuta 2005 lähtien ohjelman lähetysajaksi tuli klo 09.00–10.30 aina 30. joulukuuta 2006 asti. 6. tammikuuta 2007 lähtien ohjelman lähetysaika oli klo 10.00–11.30 joka kesti aina viimeiseen 30.1.2010 esitettyyn jaksoon asti. Ohjelman studioisäntinä nähtiin Juhani Henriksson, Teemu Virtanen, Pepe Jürgens, Matti Eve, Mikko Korhonen, Ismo Valkki, Kirsi Alm, Taina Nyberg, Sanna Mäenpää ja Maria Mäkinen. == Lähteet == *Telvis.fi | Nelosen urheiluaamu Luokka:2000-vuosikymmenen suomalaiset televisiosarjat Luokka:2010-luvun suomalaiset televisiosarjat Luokka:Makasiiniohjelmat Luokka:Nelosen televisio-ohjelmat Luokka:Suomalaiset urheiluohjelmat
Gyokuro

Gyokuro () on erittäin arvostetun japanilaisen vihreän teen luokka. Gyokuroa valmistetaan ainoastaan kevätsadosta. Ennen kevään sadonkorjuuta, kun teepensaan uudet versot ovat noin 2 cm pitkiä, pensaat peitetään noin kolmeksi viikoksi varjostusverkkojen alle. Noin kymmenen päivän jälkeen varjostusverkkojen päälle lisätään olkia tai muuta lisävarjostusta varsin peittävän (noin 70 % varjostus) auringon suojan synnyttämiseksi viimeisen noin 11 päivän ajaksi. Tällöin teelehdet saavat tavallista vahvemman vihreän värin ja senchaa makeamman maun. Varjostuksessa teelehtien teaniinipitoisuus kohoaa. Valmistusvaiheessa teelehdistä poistetaan vielä ruodot ja suonet. Japanilaisen teen tuotannosta noin 0,3 prosenttia on gyokuroa. Haudutusveden lämpötila 50–60 °C, haudutusaika 1-2 minuuttia. Samoista teelehdistä voidaan tehdä 2–3 haudutusta. Arvostetun, herkän, mutta hyvin aromikkaan, makean ja hennon vihreän teejuoman kofeiinipitoisuus (teiini) on korkea eli juoma on virkistävää. Japanilaisen uskomuksen mukaan teen runsas klorofylli olisi hyväksi iholle. Gyokurosta valmistetaan matchaa, japanilaisessa teeseremoniassa käytettyä vihreää teejauhetta. ==Lähteet== ==Aiheesta muualla== *Components of Gyokuro (ippodo-tea.co.jp) *How Gyokuro is Processed (ippodo-tea.co.jp) Luokka:Vihreä tee Luokka:Japanilaiset juomat
Puhemies

Puhemies on työtehtävä parlamentissa. Puhemiehen tehtävät voivat olla muun muassa puheenvuorojen jakaminen, äänestysesitysten laatiminen, istunnon käsittelyjärjestyksen päättäminen, pöytäkirjojen tarkastaminen ja toimia virallisena allekirjoittajana valtion kirjelmissä. Suomessa eduskunnan puhemies on valtakunnan hierarkiassa toisena tasavallan presidentin jälkeen. ==Katso myös== *Eduskunnan ikäpuhemies ==Lähteet== == Aiheesta muualla == Luokka:Luottamustoimet Luokka:Valtionhallinto Luokka:Parlamentit
Henry David Lee

Henry David Lee (9. joulukuuta 1849 - 15\. maaliskuuta 1928) oli kuuluisan Lee-vaatemerkin perustaja. Hän syntyi vuonna 1849 Vermontin osavaltiossa ja kävi koulunsa Tunbridgessä. Hän muutti Ohion Galioniin vuonna 1862, jossa hän työskenteli hotellissa. Vuonna 1889 hän muutti Kansasiin ja perusti H.D. Lee Mercantile Co.-yhtiön (jonka nimi vaihdettiin myöhemmin Leeksi). Luokka:Yhdysvaltalaiset liikemiehet Luokka:Vuonna 1849 syntyneet Luokka:Vuonna 1928 kuolleet
Pedro Piquet

Pedro Estácio Leão Piquet Souto Maior (s. 3. heinäkuuta 1998 Brasília)Pedro Piquet Driver Database on brasilialainen autourheilija. Hän on kolminkertaisen Formula 1 maailmanmestarin Nelson Piquet'n nuorin poika. Hänen vanhempi veljensä Nelson Piquet Jr. on myös autourheilija. == Ura == Piquet aloitti uransa karting-luokista vuonna 2006 ollessaan kahdeksanvuotias. Hän voitti kotimaassaan Brasiliassa useita mestaruuksia. Vuonna 2014 Piquet aloitteli kilpauraansa Uuden-Seelannin Toyota Racing Series -sarjassa. Hän ajoi kuusi kilpailua ja keräsi 140 pistettä. Kyseisen vuoden pääsarja oli kuitenkin Brasilian Formula 3 jossa hän voitti heti ensimmäisellä kaudellaan sarjan mestaruuden saavuttaen 11 voittoa, kuusi paalupaikkaa ja 14 palkintosijaa. Samana vuonna hän osallistui yksittäisiin kilpailuihin Global Rallycross Championship - ja Brazilian Mercedes-Benz Challenge C250 Cup -sarjoissa. Vuonna 2015 Piquet jatkoi kilpailemista Brasilian F3 -sarjassa. Samana vuonna hän ajoi Brasilian Porsche GT3 Cup Challenge -sarjaa. Hän ajoi myös kaksi kilpailua Euroopan Porsche Supercup -sarjassa. Vuonna 2016 Piquet kilpaili Euroopan Formula 3 -sarjassa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2018 Trident ESP FEA 9 ESP SPR Kesk. FRA FEA 6 FRA SPR 2 AUT FEA 4 AUT SPR 2 GBR FEA 7 GBR SPR 1 HUN FEA 12 HUN SPR 9 BEL FEA 4 BEL SPR 5 ITA FEA 7 ITA SPR 1 RUS FEA 15 RUS SPR 11 ABU FEA 12 ABU SPR Kesk. 106 6. == Formula 3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2019 Trident ESP FEA 26 ESP SPR 16 FRA FEA 3 FRA SPR 2 AUT FEA 6 AUT SPR 15 GBR FEA 6 GBR SPR 27† HUN FEA Kesk. HUN SPR 27 BEL FEA 1 BEL SPR 6 ITA FEA 5 ITA SPR 5 RUS FEA 6 RUS SPR Kesk. 98 5. == Porsche Supercup -tulokset == Kausi Talli 1 2 3 4 5 6 7 8 9 10 11 Pisteet Sijoitus 2015 The Heart of Racing by Lechner ESP MON AUT 27 GBR HUN DSQ BEL BEL ITA ITA USA USA 0 NC ==Lähteet== Luokka:Brasilialaiset autourheilijat Luokka:Vuonna 1998 syntyneet Luokka:Porsche Supercup -kuljettajat Luokka:Elävät henkilöt
Vonetta Flowers

Vonetta Flowers (o.s. Jeffery, s. 29. lokakuuta 1973 Birmingham, Alabama) on uransa jo päättänyt yhdysvaltalainen rattikelkkailun olympiavoittaja. Flowers on 167 senttimetriä pitkä ja painaa 70 kilogrammaa.http://www.sports- reference.com/olympics/athletes/fl/vonetta-flowers-1.html Vasta vuonna 1999 rattikelkkailun aloittanut Flowers osallistui urallaan kaksiin talviolympialaisiin, vuosina 2002 ja 2006. Vuoden 2002 talviolympialaisista Salt Lake Citystä Flowers saavutti kultaa kahden naisen kelkasta yhdessä Jill Bakkenin kanssa. Näin Flowersista tuli historian ensimmäinen tummaihoinen talviolympialaisten kultamitalisti.Erola, Lasse: Olympialaisten outoja tapauksia Paasilinna 2014, s. 116 Hän oli myös ensimmäinen alabamalainen talviolympialaisten mitalisti.http://www.vonettaflowers.com/funfacts.asp Vuoden 2006 talviolympialaisissa Torinossa Flowers ja Jean Prahm sijoittuivat kuudenneksi. Vuonna 2004 Flowers ja Prahm saavuttivat MM-pronssia. Flowers kilpaili nuorempana myös yleisurheilussa. Hänen valmentajanaan toimi hänen miehensä Johnny Mack Flowers. == Lähteet == Luokka:Yhdysvaltalaiset rattikelkkailijat Luokka:Yhdysvaltalaiset olympiavoittajat Luokka:Vuonna 1973 syntyneet Luokka:Elävät henkilöt
Harry Mallin

Henry William "Harry" Mallin (1. kesäkuuta 1892 Shoreditch – 8. marraskuuta 1969 Lewisham) oli brittiläinen amatöörinyrkkeilijä. 180 senttimetriä pitkä Mallin kilpaili keskisarjassa.http://www.sports- reference.com/olympics/athletes/ma/harry-mallin-1.html Mallin osallistui urallaan kaksiin kesäolympialaisiin, joista molemmista hän saavutti kultaa. Vuoden 1920 kesäolympialaisissa Antwerpenissä Mallin juhli kultaa keskisarjassa. Myös vuoden 1924 kesäolympialaisista Pariisista Mallin voitti kultaa keskisarjasta. Pariisin kisojen puolivälierissä Mallin hävisi alun perin ranskalaiselle Roger Brousselle, mutta tämä hylättiin, kun Mallinin hartioissa ja käsivarsissa huomattiin ottelun jälkeen puremajälkiä.Erola, Lasse: Olympialaisten outoja tapauksia. Paasilinna 2014, s. 65 Mallin ei ryhtynyt urallaan ammattilaiseksi ja voitti jokaisen amatööriottelunsa. Mallin toimi siviilissä poliisina.http://www.britannica.com/biography/Harry-Mallin Hänen pikkuveljensä Fred Mallin voitti kultaa keskisarjasta ensimmäisistä, vuoden 1930 Brittiläisen imperiumin kisoista ja sijoittui neljänneksi vuoden 1928 kesäolympialaisissa. Harry Mallin kuoli vuonna 1969 77-vuotiaana. == Lähteet == Luokka:Brittiläiset nyrkkeilijät Luokka:Brittiläiset olympiavoittajat Luokka:Vuonna 1892 syntyneet Luokka:Vuonna 1969 kuolleet
Vicious Lies and Dangerous Rumors

Vicious Lies and Dangerous Rumors on rap-artisti Big Boin toinen sooloalbumi, joka julkaistiin 11. joulukuuta 2012. Albumilta julkaistiin yksi single, Mama Told Me, jossa oli mukana myös Kelly Rowland.http://www.rap- up.com/2012/11/01/big-boi-pushes-album-to-december-reveals-cover-art/ Albumille oli tarkoitus tulla myös yhteistyötä OutKastin toisen osapuolen, André 3000:n kanssa, mutta hänen työnsä karsiutuivat pois albumilta sopimusesteiden pakottaminahttp://hiphopdx.com/news/id.21878/title.big-boi- says-andre-3000-isnt-on-his-new-album-because-he-had-to-do-some-gillette-shit. Kriitikot pitivät Vicious Lies and Dangerous Rumorsia edeltäjäänsä, Sir Lucious Left Foot: The Son of Chico Dustya, heikompana mutta verrattain hyvänä albumina. Soundin kriitikko piti Apple Of My Eye -kappaletta, johon tehtiin myös musiikkivideo, albumin "iskevimpänä". Avausviikollaan albumi sijoittui Billboard 200 -listalla 34:nneksi.http://www.rumba.fi/listat/taylor-swift-ja- bruno-mars-yha-usan-listojen-karkipaikoilla/ == Kappaleet == # # # # # # # # # # # # # # == Arvostelut == * Pitchfork: 6,1/10Pitchfork review * Rolling Stone: Rolling Stone review * Soundi: Soundi: Levyarvio == Lähteet == == Aiheesta muualla == * Vicious Lies And Dangerous Rumors discogs.com -sivustolla Luokka:Big Boin albumit Luokka:Vuoden 2012 albumit
Superpahisten liiga

Superpahisten liiga (engl. League of Super Evil) on vuosina 2009-2012 tuotettu kanadalainen animaatiosarja joukosta hieman pöhköjä pahiksia, jotka haluaisivat hallita naapurustoaan ja lopulta koko maailmaa. Joukon johtajana on pieni sisupussi Voltar. Kavalat juonet tyssäävät kerta toisensa jälkeen, koska kaikki jäsenet ovat toivottomia tapauksia, jokainen omalla persoonallisella tavallaan. Samoissa ympyröissä pyörii myös ihan oikeita pahiksia, joiden touhut tuovat elämään oman jännityksensä. == Alkuperäiset äänet == == Suomenkieliset äänet == Luokka:Animaatiosarjat Luokka:Kanadalaiset televisiosarjat
Agora (Kos)

Αgora () on Kosin kaupungin antiikin aikainen agora Kosin saarella Kreikassa. Sen arkeologinen kohde sijaitsee kaupungin keskustassa Nerantzián linnan eteläpuolella lähellä satamaa. Se on avoinna yleisölle. Arkeologista aluetta kutsutaan myös Sataman arkeologiseksi alueeksi. == Historia == Agoran ympäristö on ollut Kosin kaupungin keskus pitkään, ja sieltä on löydetty merkkejä asutuksesta mykeneläiseltä ja geometriselta kaudelta lähtien. Kaupungista tuli hallinnollinen keskus vuonna 366 eaa., minkä jälkeen alueelle rakennettiin paljon julkisia rakennuksia. Varsinaisen agoran arkeologisen alueen vanhimmat rakennukset on ajoitettu hellenistiselle ajalle 300–200-luvulle eaa. ja sen alue vastaa suurin piirtein myös keskiaikaisen Kosin kaupungin aluetta. Alue on tuhoutunut usein maanjäristyksissä antiikin aikana, ja siksi rakennusvaiheita on useita. Vuoden 142 jaa. maanjäristys tuhosi monia rakennuksia, joita ei enää rakennettu uudestaan. Vuoden 469 maanjäristys merkitsi loppua antiikin aikaiselle kaupungille ja siirtymistä kohti varhaiskristillistä ja bysanttilaista rakentamista. 400-luvulla agoralle rakennettiin mm. basilikakirkko. Italialaisten suorittamat arkeologiset kaivaukset alueella alkoivat vuoden 1933 suuren maanjäristyksen jälkeen, kun suuri osa kaupungista oli tuhoutunut. Kaivaukset kestivät vuodet 1935–1942. Niitä johti aluksi L. Laurenzi ja myöhemmin L. Morricone. Kreikkalaiset ovat jatkaneet kaivauksia toisen maailmansodan jälkeen. Kaivausten yhteydessä on tehty myös kunnostustöitä. == Rakennukset ja löydökset == Agora oli rakennettu pohjoislaidaltaan kiinni 300-luvulla eaa. rakennettuun kaupunginmuuriin. Kolmelta muulta sivultaan se oli varustettu omalla muurillaan. Nykyisin agoran arkeologinen alue on jotakuinkin kolmion muotoinen ja sen sivut ovat noin 200–300 metriä pitkät. Kosin keskusta ympäröi aluetta joka puolelta. Alueella on ollut lukuisia temppeleitä, kuten Afrodite Pandemoksen temppeli ja pieni Herakleen temppeli, kylpylä sekä muita julkisia ja yksityisiä rakennuksia. Suurin rakennuksista on ollut yli 300 metriä pitkä. Kaivaukset ovat paljastaneet myös jäänteitä 4–6 metriä leveistä kaduista. Samalla on käynyt ilmi, että kaupunki on noudattanut Hippodamokselle tyypillistä pohjakaavaa. Monissa rakennuksissa on ollut mosaiikkilattia, joista on säilynyt jäänteitä. Agoralta on löydetty myös mm. Hippokrateen patsas. Varhaiskristillisen basilikan rauniot ovat alueen koillisosassa. == Lähteet == == Aiheesta muualla == Luokka:Agorat Luokka:Arkeologiset kohteet Kreikassa Luokka:Kos
Hippokrateen puu

Hippokrateen puu () on plataanipuu, joka sijaitsee Kosin kaupungissa Kosin saarella Kreikassa. Legendan mukaan lääketieteen isä Hippokrates (460–377 eaa.) opetti sen alla. Puu on lajiltaan idänplataani (Platanus orientalis) ja sen ympärysmitta on noin 20 metriä. Se sijaitsee kaupungin keskustassa Plateía Platánou -aukiolla (”Plataanin aukio”) lähellä Nerantzián linnaa ja Hassan Paššan moskeijaa. Puu on todellisuudessa vain noin 500 vuotta vanha, mutta on mahdollista, että se olisi Hippokrateen aikana paikalla kasvaneen puun jälkeläinen. Puu on suojeltu ja ympäröity aitauksella. Puun siemeniä ja pistokkaita on lahjoitettu muihin maihin lääketieteellisille instituutioille, ja niistä on istutettu lukuisia puita, muun muassa Washingtoniin National Library of Medicinen edustalle vuonna 1961. == Lähteet == == Aiheesta muualla == Luokka:Kos Luokka:Plataanikasvit Luokka:Puuyksilöt
Roomalainen odeion (Kos)

Roomalainen odeion () on antiikin aikainen odeion eli musiikki- ja lauluteatteri Kosin kaupungissa Kosin saarella Kreikassa. Sen arkeologinen kohde sijaitsee kaupungin keskustan lounaislaidalla niin kutsutun läntisen arkeologisen alueen eteläosassa lähellä niin kutsuttua Roomalaista taloa (Casa Romana). Odeion rakennettiin roomalaisella ajalla ensimmäisellä vuosisadalla tai 100-luvulla jaa. Se korvasi paikalla olleen varhaisemman rakennuksen, joka toimi kenties buleuterionina eli kaupungin neuvoston kokouspaikkana. Odeionilla järjestettiin musiikkiesityksiä ja -kilpailuita. Siellä kokoontui myös gerousia eli kaupungin vanhinten neuvosto, jolla ei ollut todellista poliittista valtaa. Odeion oli katettu. Keskiosassa oli ympyränmuotoinen orkhestra. Näyttämö eli skene oli kaksiosainen: etuosassa oli proskenion ja takaosassa paraskenion. Ne oli yhdistetty kolmen oviaukon välityksellä. Marmorista rakennetussa katsomossa oli 14 penkkiriviä ja siihen mahtui noin 750 henkeä. Odeion oli koristeltu muun muassa patsain ja mosaiikkilattioin. Odeionin arkeologiset kaivaukset suoritettiin vuonna 1929 L. Laurenzin johdolla. Se kunnostettiin tuolloin sekä vuosina 1994–1999. Nykyisin odeionilla järjestetään kulttuuritapahtumia. == Lähteet == == Aiheesta muualla == Luokka:Antiikin Kreikan teatterit Luokka:Antiikin Rooman rakennukset ja rakennelmat Luokka:Arkeologiset kohteet Kreikassa Luokka:Kos Luokka:Odeionit